钦定古今图书集成/明伦汇编/氏族典/第345卷 > 周观
## 钦定古今图书集成/明伦汇编/氏族典/第345卷 > 周观

按《魏书周观传》：“观，代人也。骁勇有膂力，每在军陈，必
应募先登。以功进为军将长史，赐爵安川子。神麚中，
讨蠕蠕大获，增爵为侯，从征平凉，进爵金城公。观善
抚士卒，号有威名。真君初，诏观统五军西讨秃发保
周于张掖，徙其民数百家，将置于京师。至武威，辄与
诸将私分之。世祖大怒，黜观为金城侯，出除平南将”
军、秦州刺史。抚驭失和，民薛永宗聚众于汾曲以叛。
观讨永宗，为流矢所中，遂卒。世祖怒，绝其爵。